google/wiki40b huggingface dataset:
Den koreanske folkearmé

Historie

Den koreanske folkearmé hadde sitt utspring blant koreanske styrker som slåss sammen med Sovjetunionen og kinesiske kommuniststyrker i tiden før og under andre verdenskrig. En slik gruppe besto av rundt 300 mann og opererte under ledelse av Kim Il-sung i Mandsjuria. Etter krigen organiserte Kim en større styrke som var opplært i geriljakrigføring og konvensjonell infanteritaktikk. Før Koreakrigen utstyrte Josef Stalin dem med moderne utrustning, blant annet stridsvogner.
Under Koreakrigen drev KFA soldatene fra FN-styrkene til Koreahalvøya sørøstre hjørne (Pusan-perimeteret). KFA ble imidlertid utmanøvrert av en amfibisk landgang på Incheon og drevet tilbake til 38. breddegrad og videre tilbake mot den kinesiske grensa. Under resten av konflikten spilte KFA en mindre rolle i forhold til de kinesiske styrkene.

Styrke

Årlig forsvarsbudsjett er på rundt fem milliarder USD. De har også en relativt effektiv, men utdatert, forsvarsindustri. Nord-Korea har også verdens kanskje nest største kontingent spesialstyrker med rundt 110 000 mann som er trent for sabotasje og å slåss bak fiendens linjer. Marinen er utstyrt med et antall ubåter og små fartøyer, men mangel på større fartøyer begrenser deres slagkraft.
I 1992 besto det nordkoreanske luftforsvaret av rundt 1620 fly og 70 000 mannskaper. De fleste flyene er eldre sovjetiske modeller og kinesiske kopier av disse, men modernisering ble iverksatt på 1980-tallet. Flyparken teller blant annet 190 MiG-21, 30 MiG-29, 60 MiG-23, 40 Q-5 Fantans, pluss rundt 250 eldre MiG-19, MiG-17og Su-7. Antallet helikoptere har siden 1980-tallet blitt bygget opp fra 40 til 275. Dette inkluderer Mi-24, Mi-2, Mi-4 og Mi-8. I 1985 lyktes det landet å gå rundt amerikanske eksportrestriksjoner og kjøpe 87 sivile Hughes-helikoptre. Landet produserer ikke fly selv, men har kapasitet til å produsere reservedeler.
Luftvernet er satt opp med gamle sovjetiske missiler, blant annet SA-2, SA-3 og SA-5. Det vurderes at luftforsvaret har «marginale evner til å forsvare nordkoreansk luftrom og en begrenset kapasitet til å føre luftkrig mot Sør-Korea».
Landet har et lager av kort-, middels- og langtrekkende bakke-til-bakke-missiler, inkludert SCUD, Rodong-1/Rodong-2 og Taepodong-1/Taepodong-2. Nord-Korea fullførte også en test av atomvåpen 9. oktober 2006. Atomvåpen ville i en krigssituasjon mest sannsynlig bli brukt mot Japan, grunnet risikoen med å bruke det så nær sin egen grense mot Sør-Korea.
Hærens artilleri er satt opp med M1978 og M1989 Koksan selvdrevne kanoner og M-1985 og M-1991 rakettartilleri. Det står kontinuerlig 3000 artilleri-enheter klare til å avfyre mot Seoul på et øyeblikks varsel.
Moritz Kahan

Liv og virke

Hans foreldre var Kalman og Judith Kahan.
Kahan hadde meldt seg som frivillig til finsk side i Vinterkrigen i 1939 (5. januar til 10. april 1940 ifølge spørreskjema for jøder) og var involvert i motstandsarbeid i Norge. Han ble arrestert av tysk sikkerhetspoliti 23. oktober og forhørt på «nr. 19» (der ble han utsatt for tortur).

Auschwitz

Kahan satt i Berg fangeleir til han ble sendt med D/S «Donau» 26. november 1942 med destinasjon Auschwitz. Ved ankomst Auschwitz ble kvinner, barn og menn over ca. 50 år skilt ut og «sendt avgårde». Etter et par år ble han overført til underleiren Fürstengrube.
Da de sovjetisk styrkene nærmet seg ble han sammen med andre gjenlevende drevet vestover. Fra konsentrasjonsleiren Mittelbau-Dora (i Harz) ble de sendte videre med tog med ukjent mål. Etter seks dager om bord i toget kom de til byen Miste. Isidor Rubinstein, Kahan og tre andre var da de eneste levende av en full jernbanevogn med 135 menn. Rubinstein ba om vann og ble da skutt og drept av en irritert SS-vakt. Like etter ble toget truffet av bomber, Kahan unnslapp i kaoset og kom etter noen dager i kontakt med amerikanske styrker hvor han ble innrullert og tjenestegjorde resten av krigen.

Befrielse

Ifølge Mendelsohn stanset toget fordi lokomotivet ble truffet av allierte bomber. Kahan var ifølge Mendelsohn på flukt i ni dager i kampsonen før han traff de amerikanske soldatene.) Etter krigen avga han forklaring forhørsretten og nevnte der at lokomotivet ble truffet av amerikanske bomber og toget ble stående 200 meter fra stasjonen.
Kahan sørget for å begrave Rubinstein og Rubinsteins grav ble gjenfunnet etter krigen og flyttet til Norge. Av norske jøder som ikke overlevde deportasjonen, var Rubinsteins grav den eneste som ble funnet. Rubinsteins dødsdato er oppgitt til 27. mars 1945. Kahan var en periode slavearbeider i Fürstengrube ved Auschwitz. Herman Sachnowitz var en periode sammen med Kahan i Auschwitz og senere i Dora der V-1 og V-2 raketter ble fremstilt. Kahan er omtalt i Sachnowitz' bok Det angår også deg.
Etter krigen skiftet han navn til Kongstad og ble brannmester i Kongsberg.
Ekte Nyheter

Ekte Nyheter er en nettavis lansert i 2010 av Onar Åm. Det er en norskspråklig høyreorientert liberalistisk, og tildels verdikonservativt orientert nettavis. Organisering ellers er usikker, men det er til dels anonyme skribenter som bidrar. 
Antallet lesere per måned er ukjent, men de har rundt 5000 følgere på Facebook.

Innhold

Det blir ofte presentert en rekke saker som sammenfaller med Generasjon identitet bevegelsen som ofte blir kalt en ytre høyre bevegelse i Europa.

Ideologi og politisk ståsted

I en programerklæring sier gruppen at de står for et liberalistisk synspunkt, og ønsker å ha fokus på norsk kultur og innvandring. Nettstedet ønsker å fremstille seg selv som en alternativ nyhetskilde til «Mainstream media» og som en motpol til det som hevdes å være venstreorientert propaganda i norsk presse. Nettstedet kan anses som å være en del av en vestlig bevegelse med alternative nyheter som ofte kalles falske nyheter. Det formidles i noe grad saker som støtter det politiske partiet Liberalistene.

Kanaler de bruker

Ekte Nyheter bruker de vanlige sosiale mediekanalene som Facebook, Twitter og Youtube. I tillegg har de også en nettside som de presenterer saker på. Podcasten er under navnet Tankekrim. Per dags dato i 17.9.18 har podcasten 20 følgere.
Praefaunula

Utseende

Nokså små, brune sommerfugler med avrundede vinger. Oversiden er ensfarget mørkbrun, nesten svart. Vingenes underside er nesten ensfarget brun bortsett fra noen øyeflekker langs ytterkantene.

Utbredelse

Slekten er kjent fra Brasil og Peru.
Misværfjorden

Misværfjorden er en fjordarm av Skjerstadfjorden i Bodø kommune i Nordland. Fjorden har innløp mellom Ljønes i vest og bygda Skjerstad i øst og strekker seg 15 kilometer sørover til Misvær i bunnen av fjorden.
Litt inn i fjorden ligger grendene Hoset på vestsiden og Støvset på østsiden. Mellom disse stedene ligger Store Sandøya og fra Støvset går det bru over til øya og veifylling videre til Hoset. Brua er en del av Fv554. Innover i fjorden ligger grendene Bu, Oldereid og Enget på vestsiden av fjorden. Ved Enget ligger Oldereid kraftstasjon. På østsiden ligger grenda Espenes. Innerst i fjorden ligger bygda Misvær.
Riksvei 812 går langs nesten hele vestsiden av fjorden. På østsiden er det mindre veier, ytterst i fjorden Fv554 og innerst Fv552
Paul Pogba

Karriere

Sir Alex Ferguson skrøt av den unge midtbanespilleren etter spill i FA Youth Cup og uttalte at han var et så stort talent at om han ikke fikk sjansen, ville noen andre klubber komme på banen når kontrakten hans med Manchester United gikk ut. Pogba fikk sin seniordebut for Manchester United i den engelske ligacupen mot Leeds United den 20. september 2011, og spilte også den påfølgende ligacupkampen mot Aldershot Town. Han fikk sin ligadebut mot Stoke City den 31. januar 2012, men fikk ikke tilstrekkelig tillit hos Ferguson.
Da United hentet tilbake Paul Scholes, etter at han opprinnelig hadde lagt opp, bestemte Pogba seg for å bytte klubb for å kunne utvikle seg bedre. Pogba signerte for Juventus under overgangsvinduet sommeren 2012, hvor han ble sett på som en nøkkelspiller allerede i en alder av 21 år.
20. oktober 2012 scoret han sitt første mål for Juventus mot SSC Napoli, da Juventus vant 2-0.
8. august 2016 ble han hentet tilbake til Manchester United for 105 milloner euro, tilsvarende 89,3 millioner pund, samt 5 millioner euro i bonuser.

Landslaget

Pogba har spilt for det franske landslaget siden slutten av 2013, og er derfor ikke lengre tilgjengelig for Guineas landslag.
Han ble tatt ut i Frankrikes EM-tropp til EM i Frankrike 2016.
Han ble tatt ut i Frankrikes tropp til VM i fotball 2018 i Russland.Frankrike vant VM-finalen mot Kroatia 4-2. Han spilte hele finalen. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Grunnkretser i Seljord kommune

Grunnkretser i Seljord kommune er delområder og grunnkretser som seksjonerer Seljord kommune, Telemark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Månens sørpol

Månens sørpol er en geografisk pol på Månen. Den er av spesiell interesse for forskere på grunn av forekomsten av frosset vann (is) i permanent mørklagte områder. Av polområdene på Månen, er Månens sørpol av størst interesse for forskere fordi det er funnet is i skyggefulle områder i større omfang enn ved Månens nordpol. Sollys når ikke bunnen av kratere ved Månenes sørpol.
I 2009 rapporterte Indian Space Research Organisation at månefartøyet Chandrayaan-1 hadde påvist tegn på vann på månens overflate. NASAs romsonde Deep Impact fant tilsvarende indikasjoner. Etter ytterligere undersøkelser offentliggjorde NASA funn av is ved Månens polområder i 2018.
Leif Erik Forberg

Annet

I 1974 hadde han en liten birolle i filmen Under en steinhimmel.
Nominasjoner til Nordisk råds litteraturpris fra Grønland

Nominasjoner til Nordisk råds litteraturpris fra Grønland gjøres siden 1985 av Grønlands forfatterforening Atuakkiortut.
Siden 1962 har Nordisk råd årlig delt ut Nordisk råds litteraturpris for et litterært verk skrevet på et av de nordiske språkene. Fra starten i 1962 ble det årlig nominert to bøker fra hvert av landene Danmark, Finland, Island,  Norge og Sverige. Fra 1985 kan det også nomineres ei bok årlig fra Færøyene, Grønland og det samiske språkområdet når det er aktuelle kandidater.
Alisha Boe

Biografi

Bø ble født i Oslo i 1997, og har en somalisk far og norsk mor. Sju år gammel flyttet hun og moren Vibeke til Los Angeles. Hun er kjent i USA som Alisha Boe.
Tutush I

Abu Sa'id Taj ad-Dawla Tutush I (arabisk: أبو سعيد ناج الدولة تتش السلجوقي) (død 1095) var seldsjukkenes hersker (antagelig sultan eller emir) i Damaskus fra 1079 til 1095. Han etterfulgte Abaaq al-Khwarazmi. Han erobret det meste av Syria fra seldsjukkenes storsultan Malik Shah I i 1085, men mistet det i 1086, bare for å ta det tilbake i 1094. Etter at han døde i 1095, arvet hans sønn Radwan det meste av hans territorium, noe som fikk hans yngre sønn, Duqaq til å gjøre opprør, noe som splittet territoriet.
Kazuya Matsuda

Karriere

Kazuya Matsuda startet sin profesjonelle karriere i Gamba Osaka i 1993. Han har også spilt for Albirex Niigata og Sagawa Express Osaka.
Solberga (Nässjö)

Solberga er et tettsted i Nässjö kommune i Jönköpings län i Småland i Sverige. I 2010 hadde tettstedet 374 innbyggere.
Independence II

Independence II er navnet som er gitt en av de tidlige gruppene mennesker som befolket Grønland.
Denne kulturen kom til Grønland fra Canada ca. år 800 f.Kr., og holdt til på nordkysten av Grønland, i de samme områdene som Independence I-kulturen som gikk under 1000 år tidligere.
Independence II sameksisterte med Dorsetkulturen som bosatte seg i det sørlige Grønland.
Deres kosthold skiller seg fra Independence I ved at de var mindre avhengig av moskusfe, men spiste mer mat fra havet, som fisk, sel, hvalross.
Allerede rundt år 400 f.Kr kom det en ny kuldeperiode, isen ble tykkere, og dyrene trakk sørover. Ca. år 200 regnes som slutten på Independence II. Fra den tid var Grønland ubebodd i 500 år, før en ny innvandring fra Dorset-kulturen kom til Grønland, en kultur som har fått navnet Sendorsetkulturen.
European Cup Winter Throwing 2015

European Cup Winter Throwing 2015 ble arrangert 14. og 15. mars 2015, på Estádio Municipal i Leiria i Portugal. Dette var den 15. utgaven av European Winter Throwing Cup som ble arrangert. Arrangør var European Athletic Association og Federação Portuguesa de Atletismo. 
Konkurransen var både for senior og U23 junior.
Gullstandard

Gullstandarden er et blandingssystem mellom bruk av bankkreditt og gull som penger. Gullstandarden oppstod med de første bankene og var vanlig inntil den ble avskaffet av de fleste nasjoner på begynnelsen av 1900-tallet. Under en gullstandard består pengemengden hovedsakelig av bankkreditt som er mer praktisk for handel med store beløp, men bankenes reserver består av gull, ikke lån fra sentralbanken. Reservene er begrenset til hvor mye gull som finnes, men utover det kan pengemengden øke og minke i forhold til reservene.
Gullstandarden var bakgrunnen for produksjonen av sedler. Siden en mynt var sin verdi i gull skulle sedlene fungere som et verdipapir som viste at eieren av seddelen hadde rett til å gå inn i den utstedende bank og ta ut den mengden gull som seddelen viste.
Gullstandarden tillot pengemengden å vokse seg ca. 10 ganger så stor som når kun gull var penger gjennom fraksjonsreservesystemet. Store kostnader i forbindelse med første verdenskrig gjorde at flere land trakk seg fra gullstandarden og lot sentralbanken låne bankene reserver i stedet i form av sentralbanksedler. Under den store depresjonen da pengemengden sank med 1/3 på slutten av 1920-årene sløyfet de fleste andre land også gullstandarden.

Det britiske imperiet

I 1717 introduserte Sir Isaac Newton som leder av Royal Mint et nytt forholdstall mellom gull og sølv som gjorde at Storbritannia etter hvert i praksis gikk over fra sølvstandard til gullstandard, og den ble formelt innført i 1817. På samme tid sørget revolusjoner i Latin-Amerika for å bryte tilgangen til spanske realer som ble produsert i Potosí, Mexico og Lima. Den britiske gullstandarden ble først utvidet til enkelte britiske kolonier i Øst-Asia og det sørlige Afrika, men ikke til britisk India, Sørøst-Asia eller de nordamerikanske koloniene. Canada tok i bruk gullstandarden i 1853, og Newfoundland i 1865. 
Etter første verdenskrig ble gullstandarden gjeninnført i Storbritannia i 1925. Den ble opphevet igjen 20. september 1931.

De nordiske land

Norge gikk over fra sølvstandard til gullstandard 1. januar 1874, samtidig med Sverige og Danmark. Mellom 4. august 1914 og 8. mars 1916 var Norges Banks plikt til å innløse sedler i gull suspendert. Gullinnløsningsplikten ble på ny suspendert 19. mars 1920 etter at Sverige to dager tidligere hadde vedtatt det samme.
Denne suspensjonen varte til 1. mai 1928. Norge og Sverige avskaffet gullstandarden i 27. september 1931 etter at Storbritannia hadde gjort det samme én uke tidligere. Danmark fulgte etter den 29. september.

USA

I USA ble gullstandarden formelt innført i 1900, selv om den de facto da allerede hadde blitt praktisert en tid. USA avskaffet gullstandarden i 1933 for egne borgere og deretter gjorde eierskap av gull ulovlig og deretter devaluerte Franklin D. Roosevelt dollaren med 40 %, men beholdt en internasjonal gullstandard frem til 15. august 1971. Det betydde at mens en vanlig borger ikke kunne gå til sentralbanken og kreve gull fra Federal Reserve, så kunne andre sentralbanker frem til 1971 gjøre det. Dollaren oppnåde med det en posisjon som valuta for internasjonal handel siden dollarens verdi var sikret i gull.
Mitsunori Yabuta

Karriere

Mitsunori Yabuta startet sin profesjonelle karriere i Verdy Kawasaki i 1995. Han har også spilt for Yokohama FC, Vissel Kobe, Avispa Fukuoka og FC Gifu.
Han ble tatt ut i Japans tropp til VM i fotball U-20 1995.
Köpmangatan

Köpmangatan er en gate i Gamla stan (in medio vici dicti köpmangatu / på Köpmännens gata/ år 1323) som er Stockholms eldste kjente gatenavn. Sannsynligvis kommer navnet av at kjøpmenn i middelalderen hadde sine salgslokaler her.

Historikk

Köpmangatan utgjorde i middelalderen hovedforbindelsen mellom Stortorget og Fiskartorget som lå utenfor den østre bymuren, og som var det største torget og et spesielt handelstorg i middelalderens Gamla stan. Det lå omtrent der Brunnsgränd og Diana-kvartalet ligger i dag.
Innenfor bymuren fantes det i middelalderen en port med en hvelving mellom Pegasus-kvartalet i nord og Perseus-kvartalet i sør, det var Köpmanporten som ble revet i 1685. Denne plassen ble også etter at porten var revet kalt Köpmanvalvet og senere for Köpmantorget (Kiöpmanne Torget 1733).
Romstasjon

Spacelab og Spacehab

ESA bygget en type modul som i enkelte sammenhenger er omtalt som ”romstasjon”. Den ble kalt Spacelab og ble skutt opp med amerikanske romferger. Spacelab ble som planlagt liggende i romfergens lasterom under hele ferden. Spacelab ga imidlertid europeerne erfaringer som ble nyttige i utviklingen av Columbus-modulen, som skal kobles til Den internasjonale romstasjonen.
Et lignende konsept, kalt Spacehab, ble bygget av et amerikansk privat firma.
Underskriftsmaskin

En underskriftsmaskin er en mekanisk innretning som reproduserer en underskrift. Denne type maskiner bruker en mal av underskriften som skal mangfoldiggjøres.
En slik maskin reproduserte i 2013 signaturen til USAs president på et lovforslag. Det er den første gangen det er blitt offentliggjort at en slik maskin har signert et lovforslag i USA.
En kjent modell er «Autopen Model 80» som er blitt brukt til diverse formål av forskjellige USA-presidenter. Produsenten av den modellen ønsker ikke å røpe hvilke presidenter det gjelder. Navnet «autopenn» brukes iblant på norsk.
Irukandji

Irukandji ('Carukia barnesi) er en ekstremt giftig manet som finnes i havområdene utenfor Nord-Australia. Maneten kan skyte trådene sine mot byttet og forårsake symptomer kjent som Irukandji syndrom. Maneten er omtrent en kubikkcentimeter (1 cm³) stor. Det er fire kjente arter av Irukandji: Carukia barnesi, Malo kingi, Alatina alata og den nylig oppdagede Malo maxima.
Symptomene på irukandji syndrom ble først dokumentert av Hugo Flecker i 1952. Maneten er oppkalt etter Irukandjifolket, som lever på kysten rundt, Cairns, Queensland, nord i Australia. Den første av disse manetene, Carukia barnesi, ble beskrevet i 1964 av Jack Barnes. Han ville bevise at maneten var årsaken til Irukandji syndrom, ved å fange en manet for så å la den stikke han, og deretter la en livvakt observere effektene.

Utbredelse

Det ble tidligere hevdet at Irukandji kun fantes i havet nord for Australia, men i en National Geographic-dokumentar om maneter, ble arten funnet i havområder så langt nord som De britiske øyer, Japan, og Florida.

Biologi

Irukandji er veldig små med et hode som er 5-25 mm bredt og med fire lange tentakler, som kan være fra et par centimeter til en meter lange.
Det finnes lite kunnskap om livssyklusen og giften til Irukandji. Dette har sammenheng med av maneten er liten og skjør, og krever stor forsiktighet når den håndteres. Giften er svært kraftig og forskere mener at den er kraftig nok til å drepe mennesker. Basert på statistikk, hevdes det at Irukandji syndrom, bare kan forsårakes av underartene Carukia barnesi og Malo kingi .

Ulykker

I 2001 døde to utenlandske turister  etter at de var blitt brent av en irukandjier i havet utenfor Australia. I løpet av månedene mai-november blir ca 70-80 personer brent av maneten og ikke alle overlever. I  2002 døde en 44 år gammel amerikansk mann da han svømte i farvannet ved det store korallrevet Great Barrier Reef, da han ble brent av en Irukandji.
En 11 år gammel svensk jente døde i Thailand (i 2008) etter at hun kom i nærkontakt med en irukandji-manet da hun badet utenfor stranden i Koh Lanta. To av hennes lekekamerater ble kraftig forbrent, men overlevde hendelsen .
I den fjerde episoden av den australske TV-serien Sea Patrol, blir tre av mannskapet om bord på HMAS «Hammersley» forbrent av en Irukandji-manet. To blir alvorlig skadet og den ene av de to døde senere etter stikket.

Irukandji syndrom

De første symptomene kommer etter 10 minutter, da i form av kvalme og smerter i kroppen, men de dødelige symptomene kommer ikke før ca 30 minutter etter stikket, da har giften nådd hjernen og lammet store deler av kroppens nervesystem. Selv om maneten er i stand til å drepe en mann brukes giften til å lamme små fisk som den senere spiser. De lever rundt Australia som er det kontinentet i verden med de mest giftigste manetene.
Xynenon

Levevis

Disse billene har larver som lever i død ved.

Utbredelse

Slekten er utbredt i Sørøst-Asia.
Wigan Athletic FC

Historie

Klubben ble stiftet etter at klubben Wigan Borough gikk konkurs. Wigan Athletic ble dermed det femte forsøket på å få i gang en fotballklubb i byen. Klubben spilte sine hjemmekamper på Springfield Park til 1999/2000-sesongen, da JJB Stadium ble bygget. Springfield Park brukes nå til blant annet reservelagskamper.
Den indiske uavhengighetsdagen

Den indiske uavhengighetsdagen (hindi: स्वतंत्रता दिवस; engelsk: Independence Day) er en nasjonal helligdag den 15. august i India til minne om landets uavhengighet fra det britiske imperiet.
India fikk sin uavhengighet som følge av den indiske selvstyrekampen kjent for i sin hovedsakelig ikkevoldelige motstand og sivil ulydighet, ledet av det indiske kongresspartiet (INC). Uavhengigheten sammenfalt med delingen av Britisk India hvor britiske India ble delt inn etter religiøse retningslinjer i det muslimske Pakistan og hinduistiske India. Inndelingen førte til voldelige opprør og store skader, og nær 15 millioner mennesker som ble forflyttet grunnet sekterisk vold og drap. Den 15. august 1947 heiste Jawaharlal Nehru, som hadde blitt den første statsminister i India, Indias flagg over Lahori Gate, hovedinngangen til Det røde fortet i Delhi. Hver påfølgende uavhengighetsdag har statsministeren heist flagget og holdt en tale.
Helligdagen feires over hele India med flaggseremonier, parader og kulturelle arrangementer. Inderne feirer dagen ved å heve nasjonalflagget, kle seg i nasjonaldrakter, pynte sine hjem, synge patriotiske sanger, se på patriotiske filmer, og samle familie og venner. På skoler og myndighetens kontorer deles det ut godterier, men intet offisielt arbeid blir gjort. Det har vært trusler om terrorangrep på og rundt den 15. august av separatistiske og militante organisasjoner.
Den indiske uavhengighetsdagen er den ene av tre nasjonale helligdager i India. De andre to er Republikkens dag den 26. januar, og Gandhi Jayanti (Mahatma Gandhis fødselsdag) den 2. oktober. De feires i alle indiske stater og unionsområder.
Mirjana Milenković

Serbia og Montenegro

Milenković startet sin håndballkarriere i den serbiske storklubben ŽRK Radnički Beograd, før hun i 2003 signerte for rivalen ŽRK Knjaz Miloš. Etter å ha blitt seriemester med Knjaz Miloš i 2007, meldte Milenković overgang til den montenegrinske toppklubben ŽRK Budućnost. Etter to sesonger med både cup- og seriegull i Budućnost, ble det to sesonger med cup- og seriesølv hos rivalen ŽRK Biseri.

Ut i Europa

Etter 10 sesonger i hjemlandet kom Milenković i 2011 seg ut i Europa, hvor hun signerte for den nylig tapende Champions League-finalisten fra Spania, SD Itxako. Hun ble spansk supercupmester med Itxako, men signerte sesongen etter for den franske klubben ESBF Besançon. Siden 2013 har hun spilt for den kroatiske klubben ŽRK Podravka Vegeta.